Diari Oficial de la Generalitat Valenciana


Sumari del DOGV 2870, del 15-11-1996 (1996/839967)

DECRET 207/1996, de 5 de novembre, del Govern Valencià, pel qual es modifica la composició de la Comissió Valenciana per a la Prestació Social dels Objectors de Consciència.
-----------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1996/11/05/207/dof/vci/html**

### Dades del document

Número de DOGV
:   2870

Data del DOGV
:   15-11-1996

Secció del DOGV
:   DISPOSICIONS GENERALS

Número del document
:   1996/839967


Data del document
:   05-11-1996

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

DECRET 207/1996, de 5 de novembre, del Govern Valencià, pel qual es modifica la composició de la Comissió Valenciana per a la Prestació Social dels Objectors de Consciència.   
El Decret 148/1992, de 28 d'agost, del Govern Valencià, va modificar el Decret 98/1990, de 25 de juny, adaptant la composició de la comissió a l'estructura de la Generalitat Valenciana que en aquells moments permetia abraçar tots els sectors on era possible desplegar la prestació social.  
La nova estructura del Govern Valencià i la necessitat d'abraçar tots els sectors de realització de la prestació social, i també l'experiència adquirida durant el temps transcorregut des que es va crear la Comissió Valenciana per a la Prestació Social dels Objectors de Consciència, aconsellen introduir modificacions en la seua composició.  
Per la qual cosa, a proposta de la consellera de Cultura, Educació i Ciència, i després de la deliberació prèvia del Govern Valencià, en la reunió del dia 5 de novembre de 1996,  
Decrete  
Article únic  
L'apartat b) de l'article 3 del Decret 22/1988, de 8 de febrer, del Govern Valencià, pel qual es crea la Comissió Valenciana per a la Prestació Social dels Objectors de Consciència, en la redacció feta per l'article únic del Decret 148/1992, de 28 d'agost, del Govern Valencià, és redactat com tot seguit s'assenyala:  
«b) Com a vocals:  
- El director o la directora general de l'Institut Valencià de la Joventut, per la Conselleria de Cultura, Educació i Ciència.  
- El director o la directora general de Justícia, per a la Conselleria de Presidència.  
- El director o la directora general d'Arquitectura i Habitatge, per la Conselleria d'Obres Públiques, Urbanisme i Transports.   
- El director o la directora general de Serveis Socials, per la Conselleria de Treball i Afers Socials.  
- El director o la directora general del Servei Valencià de Salut, per la Conselleria de Sanitat i Consum.  
- El director o la directora general de Desenvolupament Forestal, per la Conselleria d'Agricultura i Medi Ambient.  
- Un o una representant del Consell de la Joventut de la Comunitat Valenciana.  
- Un o una representant de la Federació Valenciana de Municipis i Províncies».  
Disposició final  
Aquest decret entrarà en vigor l'endemà de la seua publicació en el Diari Oficial de la Generalitat Valenciana.  
València, 5 de novembre de 1996  
El president de la Generalitat Valenciana,  
EDUARDO ZAPLANA HERNáNDEZ-SORO  
La consellera de Cultura, Educació i Ciència,  
MARCELA MIRó PÉREZ


Còpia Permalink ELI